Document ID: 31986L0246

Title and Content:
***** ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Ιουνίου 1986 για την τροποποίηση της οδηγίας 72/464/ΕΟΚ περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών (86/246/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 99 και 100, την πρόταση της Επιτροπής, τη γνώμη του Ευρωπαϊκού Κοινοβουλίου (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι, σύμφωνα με την οδηγία 72/464/ΕΟΚ (3), όπως τροποποιήθηκε τελευταία από την οδηγία 84/217/ΕΟΚ (4), η μετάβαση από το ένα στάδιο εναρμόνισης στο επόμενο αποφασίζεται από το Συμβούλιο μετά από πρόταση της Επιτροπής· ότι το δεύτερο στάδιο εναρμόνισης, που άρχισε την 1η Ιουλίου 1978 με βάση την οδηγία 77/805/ΕΟΚ (5), έληξε στις 31 Δεκεμβρίου 1985· ότι τα ιδιαίτερα κριτήρια που εφαρμόζονται κατά τη διάρκεια ενός τρίτου σταδίου αποτελούν αντικείμενο πρότασης οδηγίας εκ μέρους της Επιτροπής (6)· ότι το Συμβούλιο δεν έχει ακόμα αποφασίσει σχετικά με την εν λόγω πρόταση· ότι, υπό τις συνθήκες αυτές, είναι αναγκαία μια νέα παράταση του δεύτερου σταδίου· ότι είναι σκόπιμο να μην καθοριστεί ημερομηνία λήξεως της παράτασης αυτής, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Στο άρθρο 10α της οδηγίας 72/464/ΕΟΚ, η παράγραφος 1 αντικαθίσταται από το ακόλουθο κείμενο: «1. Το δεύτερο στάδιο εναρμόνισης της διάρθρωσης των ειδικών φόρων κατανάλωσης επί των επεξεργασμένων καπνών αρχίζει την 1η Ιουλίου 1978.» Άρθρο 2 Η παρούσα οδηγία εφαρμόζεται από την 1η Ιανουαρίου 1986. Άρθρο 3 Η παρούσα οδηγία απευθύνεται στα κράτη μέλη. Λουξεμβούργο, 16 Ιουνίου 1986.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 2720
2504
1321
2413

EuroVoc IDs (Expanded): 2720
2504
1321
2413

Dataset Source: meu

Split: train